EkBass/fiwiki-20250220-pages-articles huggingface dataset:
Blessthefallin diskografia

Blessthefall on yhdysvaltalainen post-hardcorea, screamoa ja metalcorea yhdistelevä yhtye Arizonan Phoenixista. == Albumit == * 2007 His Last Walk * 2009 Witness * 2011 Awakening * 2013 Hollow Bodies * 2015 To Those Left Behind * 2018 Hard Feelings == EP:t == * 2005 Black Rose Dying * 2006 Blessthefall * 2007 Black on Black Tour ==Singlet== * 2006 "Wait For Tomorrow" * 2006 "Black Rose Dying" * 2007 "Guys Like You Make Us Look Bad" * 2007 "Higinia" * 2007 "A Message To The Unknown" * 2008 "Rise Up" * 2009 "To Hell And Back" * 2009 "God Wears Gucci" * 2009 "What's Left Of Me" * 2010 "We'll Sleep When We're Dead" * 2010 "Hey Baby, Here's That Song You Wanted" * 2011 "Promised Ones" * 2011 40 Days... * 2013 You Wear a Crown But You're No King * 2013 Déjà Vu * 2015 Up in Flames * 2015 Walk on Water * 2018 Melodramatic * 2018 Wishful Sinking === Vierailevana artistina === * 2019 Before the Storm (Kayzo feat. Blessthefall) == Musiikkivideot == Vuosi Kappale Ohjaaja(t) 2005 "Black Rose Dying" 2006 "Times Like These" 2007 "Higinia" "Guys Like You Make Us Look Bad" Endeavor Media 2008 "Rise Up" Travis Kopach 2009 "What's Left Me" 2010 "To Hell & Back" "Hey Baby, Here's That Song You Wanted" 2011 "Promised Ones" "Bottomfeeder" 2012 "The Reign" (live) "40 Days..." 2013 "You Wear a Crown But You're No King" 2014 "Hollow Bodies" 2015 "Walk on Water" 2016 "Oathbreaker" (live) 2013 "Dead Air" 2018 "Melodramatic" "Sleepless in Phoenix" "Wishful Sinking" 2019 "Welcome Home" Luokka:Diskografiat
Ingrid Puusta

Ingrid Puusta (s. 8. marraskuuta 1990 Märjamaa) on virolainen kilpapurjehtija. Puusta on erikoistunut purjelautailuun ja siinä RS:X-luokkaan. Puusta on kilpaillut kahdesti olympialaisissa RS:X-luokassa. Lontoon olympialaisissa 2012 hän sijoittui sijalle 15. Hänen yksittäisen lähdön paras sijoitus oli kuudes. Neljä vuotta myöhemmin Rio de Janeiron olympialaisissa 2016 Puusta oli 11. Hän sijoittui yksittäisissä lähdöissä kolmesti kymmenen parhaan joukkoon oltuaan parhaimmillaan seitsemäs. ==Lähteet== Luokka:Virolaiset kilpapurjehtijat Luokka:Vuonna 1990 syntyneet Luokka:Elävät henkilöt
Leila Luik

Leila Luik (s. 14. lokakuuta 1985 Tartto) on virolainen kestävyysjuoksija. Luik kilpaili Rio de Janeiron olympialaisissa 2016 maratonilla. Hänen aikansa 2.54,38 riitti 114. sijaan. Hän teki kuitenkin Riossa historiaa, kun hän osallistui kahden kolmoissirauksensa Liinan ja Lilyn kanssa samaan olympialaisiin. Tämä oli ensimmäinen kerta olympialaisten historiassa, kun kolmoset osallistuivat samaan aikaan olympialaisiin. ==Ennätykset== Lähde: * 5 000 m: 16.57,55 (19. elokuuta 2012) * 10 000m: 37.19,55 (30. kesäkuuta 2011) * Puolimaraton: 1.14,18 (29. maaliskuuta 2014) * Maraton: 2.37,12 (1. joulukuuta 2013) ==Lähteet== Luokka:Virolaiset kestävyysjuoksijat Luokka:Vuonna 1985 syntyneet Luokka:Elävät henkilöt
Liina Luik

Liina Luik (s. 14. lokakuuta 1985 Tartto) on virolainen kestävyysjuoksija. Luik kilpaili Rio de Janeiron olympialaisissa 2016 maratonilla. Hän ei kuitenkaan päässyt maaliin saakka. Hän teki kuitenkin Riossa historiaa, kun hän osallistui kahden kolmoissirauksensa Leilan ja Lilyn kanssa samaan olympialaisiin. Tämä oli ensimmäinen kerta olympialaisten historiassa, kun kolmoset osallistuivat samaan aikaan olympialaisiin. ==Ennätykset== Lähde: * 3 000 m: 9.47,48 (21. kesäkuuta 2014) * 5 000 m: 16.22,83 (9. elokuuta 2015) * 10 000m: 36.52,82 (30. kesäkuuta 2011) * Puolimaraton: 1.14,18 (29. maaliskuuta 2014) * Maraton: 2.39,42 (30. elokuuta 2015) ==Lähteet== Luokka:Virolaiset kestävyysjuoksijat Luokka:Vuonna 1985 syntyneet Luokka:Elävät henkilöt
Lily Luik

Lily Luik (s. 14. lokakuuta 1985 Tartto) on virolainen kestävyysjuoksija. Luik kilpaili Rio de Janeiron olympialaisissa 2016 maratonilla. Hänen aikansa 2.48,29 riitti 97. sijaan. Hän teki kuitenkin Riossa historiaa, kun hän osallistui kahden kolmoissisaruksensa Liinan ja Leilan kanssa samaan olympialaisiin. Tämä oli ensimmäinen kerta olympialaisten historiassa, kun kolmoset osallistuivat samaan aikaan olympialaisiin. ==Ennätykset== Lähde: * 5 000 m: 16.33,37 (9. elokuuta 2015) * 10 000m: 35.11,44 (14. heinäkuuta 2017) * Puolimaraton: 1.15,30 (19. maaliskuuta 2017) * Maraton: 2.40,30 (15. marraskuuta 2015) ==Lähteet== Luokka:Virolaiset kestävyysjuoksijat Luokka:Vuonna 1985 syntyneet Luokka:Elävät henkilöt
Konstantin Polin

Konstantin Minovitš Polin (, 22. lokakuuta 1881 Kaskesoja, Aunuksen kuvernementti – 20. huhtikuuta 1938) oli vepsäläissyntyinen neuvostoliittolainen poliitikko. Konstantin Polin palveli kirjanpitäjänä Venäjän armeijassa ja puna-armeijassa. Hän liittyi Venäjän kommunistiseen puolueeseen vuonna 1918. Polin työskenteli Venäjän sisällissodan aikana Port- Petrovskin kaupunkineuvostossa ja VKP(b):n Dagestanin aluekomiteassa. Vuosina 1923–1924 hän oli Dagestanin kansankomissaari ja vuodesta 1924 NKP(b):n Dagestanin aluekontrollikomission puheenjohtaja. Polin työskenteli NKP(b):n Karjalan aluekontrollikomission puheenjohtajana vuosina 1927–1934. Hän toimi myös Karjalan ASNT:n työläis-talonpoikaisen tarkastuksen kansankomissaarina, kansankomissaarien neuvoston varapuheenjohtajana ja toimeenpanevan keskuskomitean jäsenenä. Polin oli Karjalan ammattiliittoneuvoston puheenjohtaja vuosina 1934–1935 ja oikeusasiain kansankomissaari vuosina 1935–1937. Polin pidätettiin maaliskuussa 1938. Hänet tuomittiin vastavallankumouksellisesta toiminnasta ja ammuttiin Petroskoin lähellä. Polinin maine palautettiin vuonna 1954. ==Lähteet== Luokka:Neuvostoliittolaiset poliitikot Luokka:Stalinin vainoissa kuolleet Luokka:Vepsäläiset henkilöt Luokka:Vuonna 1881 syntyneet Luokka:Vuonna 1938 kuolleet
Yhdysvaltain presidentin sinetti

Yhdysvaltain presidentin sinettiä käytetään merkitsemään Yhdysvaltain presidentin kirjeenvaihtoa Yhdysvaltain kongressille, ja sitä käytetään myös itse presidenttiyden symbolina. Sinetin pääasiallinen ulkoasu, joka perustuu Yhdysvaltain vaakunaan, on presidentin virallinen vaakuna ja esiintyy myös presidentin lipussa . Nykypäivän sinetin käyttö juontaa ainakin vuoteen 1850 ja todennäköisesti paljon aikaisempaan. Nykypäivän sinetin pääasiallinen ulkoasu on peräisin Rutherford B. Hayesilta, joka käytti ensimmäisenä vaakunaa Valkoisen talon kutsuissa vuonna 1877. Tarkka suunnitelma on peräisin vuodelta 1945, kun presidentti Truman määritteli sen toimeksiannossa 9646. Ainoat muutokset sen jälkeen ovat olleet vuosina 1959 ja 1960, jotka lisäsivät ympyrään 49. ja 50. tähdet Alaskan ja Havaijin osavaltioiden liittymisen jälkeen. == Suunnittelu ja symbolismi == Nykyisen sinetin määritteli presidentti Dwight D. Eisenhower 5. helmikuuta 1960 antamassa toimeksiannossa 10860, joka astui voimaan 4. heinäkuuta 1960. Kehys (muotoilu) on olennaisesti sama kuin Yhdysvaltain vaakunan, sellaisena kuin se on määritelty vuonna 1782, vaikkakin värejä, tähtien- ja pilvien asettelua on hieman muutettu. Ainoa puhtaasti erottuva elementti on 50 tähden rengas, joka edustaa 50 osavaltiota . Muuten symbolismi seuraa Yhdysvaltojen vaakunaa: * Kilven raidat edustavat 13 alkuperäistä siirtokuntaa. * Kolmentoista pilven ja kolmentoista tähden kaari viittaavat myös alkuperäisiin 13 siirtokuntaan. * Oliivipuun oksat ja nuolet kuvaavat rauhan ja sodan voimia. == Lähteet == == Aiheesta muualla == Luokka:Yhdysvaltain presidenttiys Luokka:Yhdysvaltain kansallissymbolit
Leah Tsemel

Leah Tsemel tai Lea Tsemel (hepr. לאה צמל) (s. 1945 Haifa) on israelilainen asianajaja, joka on tullut tunneksi työstään palestiinalaisten oikeuksien puolesta. Vuonna 2019 ilmestynyt dokumentti Oikeudenpalvelija käsitteli hänen viisi vuosikymmentä kestänyttä uraansa palestiinalaisten puolustusasianajajana Israelin oikeusjärjestelmässä. == Elämäkerta == Tsemel syntyi Haifassa, Palestiinan brittiläisellä mandaattialueella vuonna 1945. American Friends Service Committee (March 30, 2010). Leah Tsemel Retrieved on February 2, 2014. Hänen vanhempansa olivat kotoisin Valko-Venäjältä ja Puolasta ja suorittivat alijan 1930-luvulla. Hänen isänsä oli insinööri. Ravit Hecht,'The Israeli Lawyer Who Defends the Most Violent Fighters Against the Occupation ,' Haaretz 25 May 2019 Tsemel opiskeli lakia Jerusalemissa heprealaisessa yliopistossa 1960-luvun lopulla. Hän on naimisissa Michel Warschawskin kanssa, joka on aktiivinen antisionisti. Parilla on kaksi lasta, Nissan ja Talila, sekä seitsemän lastenlasta. Salokar, Rebecca Mae and Volcansek, Mary L. (1996). Women in law: A bio-bibliographical sourcebook, pp. 313-20. Greenwood Press, Westport. == Ura == Tsemel aloitti uransa vuonna 1971 harjoittelussa ihmisoikeuslakimies Felicia Langerin opissa. Tsemel on tunnettu siitä, ettei hän syrji asiakkaitaan näiden taustasta tai syytteistä johtuen. == Aktivismi == Tsemel arvosteli Israelin puolustusvoimien vankilaa nimeltä Leiri 1391. BBC News (December 2, 2003). Israel court lifts prison secrecy BBC News Retrieved on February 2, 2014 Tsemelin mukaan kuka tahansa vankilaan mennyt voidaan saada katoamaan ikuisesti, eikä se eroa mitenkään Etelä-Amerikan diktaattorien johtamista vankiloista. Tsemel osallistui Palestiinaa käsitelleeseen Russel- tribunaaliin. Russell Tribunal on Palestine (November 2011). Lea Tsemel Retrieved on February 2, 2014. == Palkinnot == Tsemel sai yhdessä palestiinalaisen asianajajan Raji Souranin kanssa "Vapaus, veljeys, tasa-arvo" -palkinnon vuonna 1996 Commission nationale consultative des droits de l'homme, Prix des droits de l'homme Retrieved on February 2, 2014.. Palkinto on Ranskan korkea-arvoisin ihmisoikeuspalkinto. Palestinian Centre for Human Rights (December 7, 1996). Palestinian centre for human rights wins France’s highest award for human rights endeavours. Retrieved on February 2, 2014. Vuonna 2004 Tsemel voitti yhdessä palestiinalaisen asianajajan Mohammad Na'amnehin kanssa Hans Litten -palkinnon. European Association of Lawyers for Democracy and World Human Rights (February 5, 2005). European Association of Lawyers for Democracy and World Human Rights awards HANS-LITTEN-PRICE to Lea Tsemel and Mohammad Na'amneh Retrieved on February 2, 2014. ==Lähteet== Luokka:Asianajajat Luokka:Israelilaiset henkilöt Luokka:Vuonna 1945 syntyneet Luokka:Elävät henkilöt
Gondorin piiritys

Gondorin piiritys, tunnettu myös nimellä Minas Tirithin piiritys, on kuvitteellinen taistelu J. R. R. Tolkienin fantasiakirjassa Taru sormusten herrasta. Taistelu on osa Sormuksen sotaa ja saa alkunsa, kun Sauron lähettää Mordorista liikkeelle armeijan, jota johtivat Nazgûlit. Yhteenotto päättyy Gondorin voittoon, ja pian taistelun päätyttyä käynnistyy Mustan portin taistelu. Mordor oli taistelussa pitkään voitolla, kunnes Rohan saapui auttamaan Gondoria ja Aragorn toi mukanaan valapatot vainajat osana Pelennorin kenttien taistelua. == Lähteet == Luokka:Kuvitteelliset sodat Luokka:Keski-Maa
Willi Baumeister

Willi Baumeister oli saksalainen taidemaalari, joka kuului Saksan abstraktin taiteen johtohahmoihin ja tuli tunnetuksi taktiileista maalauksistaanOtavan Suuri Ensyklopedia, s. 8276. Hän opiskeli aluksi tunnetun väriteoreetikon Adolf Hölzelin johtamana. Baumeisterin töihin kuuluu sekä orgaanisia että geometris-konstruktiivisia sommitelmia Reliefimäisiksi pohjustettuja värimaalauksia maalattuaan Baumeister siirtyi puhtaaseen abstraktismiin. Ennen pitkää hän päätyi synteesiin. Siihen ovat vaikuttaneet voimakkaasti primitiivinen taide ja surrealismi. Hän oli professorina Frankfurtissa 1928–1933 ja Stuttgartissa vuodesta 1946. Hän liittyi 1930 Cercle de Carré -ryhmään ja vuonna 1932 Abstraction-Création-ryhmään. Baumeister maalasi myös kone- ja urheiluaiheisia töitä, ennen kuin vuonna 1936 alkoi soveltaa täysin nonfiguratiivista tyyliä. 1940-luvulla Baumeister pyrki primitiivisen taiteen vaikutuksesta yhdistämään konstruktiivisia ja surrealistisia aineksia. Hän julkaisi julkaisun Das Unbekannte in der Kunst. == Lähteet == Luokka:Saksalaiset taidemaalarit
Will Quince

William James Quince (s. 27. joulukuuta 1982) on brittiläinen poliitikko ja lakimies. Hän kuuluu Konservatiivipuolueeseen, jota johtaa pääministeri Boris Johnson. Quince on ollut kansanedustaja vuodesta 2015 alkaen. Hän toimii alivaltiosihteerinä työstä ja eläkkeistä vastaavalla osastolla. Vuonna 2018 hän oli alivaltiosihteeri puolustusministeriössähttps://www.willquince.com/news/wills-new-parliamentary- private-secretary-appointment, mutta erosi protestina Theresa Mayn Brexit- politiikalle. == Lähteet == Luokka:Brittiläiset poliitikot Luokka:Vuonna 1982 syntyneet Luokka:Elävät henkilöt
Koronaviruspandemia Beninissä

Koronaviruspandemia Beninissä on osa maailmanlaajuista SARS-CoV-2 -koronaviruksen levittäytymistä. Taudin todettiin saavuttaneen maan maaliskuussa 2020. == Aikajana == Maan ensimmäinen tapaus vahvistettiin 16. maaliskuuta. Kolme päivää myöhemmin ilmoitettiin toisesta vahvistetusta tapauksesta. Tammikuun 12. päivä 2021 Beninissä oli 74 aktiivista koronatapausta. Maassa oli ollut siihen mennessä yhteensä 3 363 vahvistettua tapausta, joista 3 222 oli parantunut, sekä 46 kuolemaa. == Vastatoimenpiteet == Monesta muusta alueen valtiosta poiketen Benin ei sulkenut ilmatilaansa pandemian alettua, mutta rajat naapurimaihin on suljettu. Cotonoun lentoasemalle on sijoitettu 20 kojua saapuvien matkustajien testaamiseksi. Maahan saapuvat tarkistetaan lentoasemalla. Saapujista oireelliset tai ne, joiden testin tulos on positiivinen hoidetaan joko itsenäisesti eristyksissä kotona tai Covid-19-hoitokeskuksessa. Maahan saapuvan on luovutettava passinsa maahantulopoliisille 72 tunnin ajaksi, kunnes ensimmäisen testin tulos valmistuu. Tulos ensimmäisestä testistä valmistuu 24-48 tunnin sisällä ja toisesta 15 vuorokauden kuluttua. Jos testin tulos on positiivinen, hoito on matkustajalle ilmainen ja sen tarjoaa Beninin valtio. Myös maasta poistuessa testi on pakollinen. Matkustaja maksaa kaikki kolme testiä. Kaksi ensimmäistä maksaa 100 000 CFA-frangia (152,49 euroa) ja testi poistuttaessa maksaa 50 000 CFA (76.22 euroa) tavallinen tai 75 000 CFA, ensiluokkainen palvelu. Testimaksut maksetaan netissä maahan tullessa ja poistuttaessa täytettävän terveyskaavakkeen täytön yhteydessä. Beninissä on käytettävä hengityssuojaimia julkisilla paikoilla liikkuessa. Uskonnolliset kokoontumiset sallitaan ja alle 50 hengen muut kokoontumiset. Heinäkuuhun 2020 mennessä ravintoloiden ja anniskelupaikkojen rajoitukset poistettiin, minkä lisäksi koulut ja muut opetusalan laitokset on avattiin. Julkisen liikenteen matkustajien määrä on rajoitettu puoleen normaalista. == Lähteet == Luokka:Beninin historia Beninissä
Ekorosk

Ab Ekorosk Oy on kymmenen kunnan omistama jätehuoltoyhtiö, jonka tehtävänä on järjestää alueen jätehuolto lain mukaisesti. Vuonna 1990 perustetun yhtiön osakaskunnat ovat Evijärvi, Kauhava, Kaustinen, Kokkola, Kruunupyy, Luoto, Pedersören kunta, Pietarsaari, Uusikaarlepyy ja Veteli. == Aiheesta muualla == * Ekorosk Oy Luokka:Suomalaiset jätehuoltoyhtiöt Luokka:Eteläpohjalaiset yritykset Luokka:Pohjanmaa Luokka:Keski-Pohjanmaa Luokka:Suomalaiset julkisomisteiset yhtiöt
Beetakoronavirukset

Beetakoronavirukset (Betacoronavirus) on yksi koronavirusten (Coronaviridae) heimon Orthocoronavirinae-alaheimon neljästä suvusta, johon kuuluu 12 RNA- viruslajia viidessä alasuvussa. Suku luokiteltiin vuoteen 2018 asti kuuluvaksi Coronavirinae-alaheimoon. Beetakoronavirukset ovat vaipallisia, pallomaisia viruksia, joiden pituus on tavallisesti noin 120 nanometriä. Niiden virus-RNA on tarttuva ja toimii sekä genomina että viruksen lähetti-RNA:na. Genomissa on 27–32 RNA:n emästä, mikä on eniten kaikista RNA-viruksista. == Lähteet == * Taksonomian lähde 1: * Taksonomian lähde 2: === Viitteet === == Aiheesta muualla == *Laji.fi: Betacoronavirus *National Center for Biotechnology Information (NCBI): Betacoronavirus, taxonomy Luokka:Koronavirukset
Yleisluistelun Suomen-mestaruuskilpailut 1936

Yleisluistelun Suomen-mestaruuskilpailut 1936 käytiin Helsingissä Töölön Pallokentällä 23.–24. helmikuuta. Alun perin kisojen piti olla valintakisa |Garmisch-Partenkirchenin talviolympialaisiin 25.-26. tammikuuta, mutta kisat jouduttiin peruuttamaan huonojen jääolosuhteiden vuoksi. Kisat pidettiin runsas viikko Garmisch-Partenkirchenin talviolympialaisten jälkeen, jossa Birger Wasenius oli saavuttanut 5 000 ja 10 000 metrillä hopeaa sekä 1 500 metrillä pronssia. Lisäksi Antero Ojala oli ollut Waseniuksen jälkeen 5 000 metrillä pronssilla. SM-kisojen ohjelmassa oli miesten kilpailu. SM-kilpailuun osallistui kaikkiaan 21 miesluistelijaa. Miesten yleiskilpailun ohessa ratkaistiin matkamestaruudet. Naisten kilpailut käytiin Tampereella 15.-16. helmikuuta. Kilpailijoita oli kaikkiaan viisi, joista kaksi luisteli kaikki neljä matkaa. === Miesten yleismestaruus === Sija Kilpailija 500 m # 5 000 m # 1 500 m # 10 000 m # Pisteet 1 Ossi Blomqvist 46,4 5 8.46,5 1 2.29,0 2 18.15,6 1 203,496 2 Birger Wasenius 46,3 3 8.47,7 3 2.27,7 1 18.25,5 2 203,578 3 Antero Ojala 46,0 2 8.47,3 2 2.30,3 3 18.57,3 3 205,695 4 Kurt Skutnabb 46,3 3 9.02,8 4 2.32,3 4 19.20,1 4 209,351 5 Lasse Parkkinen 46,7 6 9.14,6 7 2.33,6 5 19.29,0 6 211,810 6 Eino Pikkarainen 48,8 13 9.13,6 6 2.34,4 6 19.25,0 5 213,876 7 Atle Salokangas 48,8 13 9.20,7 8 2.36,1 7 19.29,0 6 215,353 8 Kauko Ranta 49,6 16 9.13,4 5 2.37,0 8 19.59,5 9 217,248 9 Paavo Lindfors 48,1 10 9.36,0 12 2.37,8 10 20.30,7 11 219,835 10 Olof Lindroos 49,2 15 9.27,9 10 2.39,1 12 20.36,0 12 220,823 11 Paavo Tuomi 54,1 17 9.21,6 9 2.43,0 14 19.31,0 8 223,143 Lennart Suviola 46,9 7 9.43,2 13 2.37,9 11 - - - Onni Kilpeläinen 48,0 9 9.50,0 15 2.37,7 9 - - - Esko Leppänen 48,3 12 9.48,4 14 2.39,4 13 - - - Terho Hirvonen 47,5 8 10.10,2 16 2.45,9 16 - - - Jorma Ruissalo 45,9 1 9.28,6 11 - - 20.26,2 12 - Isko Korpela 48,2 11 - - - - - - - Pekka Pulli - - 10.11,1 17 2.43,6 15 – – – === Naisten yleismestaruus === Sija Kilpailija 500 m # 3 000 m # 1 000 m # 5 000 m # Pisteet 1 Verné Lesche 52,1 1 5.49,2 1 1.50,5 1 10.26,5 1 228,200 2 Laura Tamminen 54,3 3 6.10,5 2 1.55,5 2 10.55,1 2 239,310 Liisa Salmi 52,5 2 6.20,5 3 1.55,8 3 - - Sylvi Laaksomies 63,4 4 7.02,2 4 2.12,4 4 - - Anna-Liisa Sirén 67,4 5 - - 2.22,8 5 - - === Viitteet === == Lähteet == * * Luokka:Vuoden 1936 pikaluistelu Luokka:Helsingin urheilutapahtumat Luokka:Pikaluistelun Suomen- mestaruuskilpailut
Dinesh Nandini Dalmia

Dinesh Nandini Dalmia (16. helmikuuta 1928 – 25. lokakuuta 2007) oli intialainen kirjailija, jonka tuotanto koostuu 35 hindinkielisestä teoksesta. Kirjallisten ansioidensa vuoksi hänelle myönnettiin useita palkintoja, joista merkittävin on Padma Vibhushan vuodelta 2006. Hän oli myös ensimmäinen tohtorintutkinnon suorittanut rajasthanilaisnainen. Intian postilaitos ikuisti hänet postimerkkiin vuonna 2009. Dalmia yritti nuoruudessaan itsemurhaa, jonka seurauksena hän sai hysteerisiä oireita. Hänen isänsä erehtyi luulemaan tyttärensä lihaskouristuksia jumalallisiksi merkeiksi, minkä vuoksi Dalmia sai mainetta kotiseudullaan. Myöhemmin hän aloitti kirjeenvaihdon Jawaharlal Nehrun kanssa ja suunnitteli itselleen poliittista uraa. Hän kuitenkin luopui haaveestaan ja avioitui teollisuusvaikuttaja Ramkrishna Dalmian kanssa ollen hänen kuudes vaimonsa. Pariskunta sai yhdessä seitsemän lasta. Kuolemansa jälkeen Dalmia on jäänyt aviomiehensä varjoon eikä hänen kirjoituksiaan ole käännetty muille kielille. Intiassa häntä on muistettu nimeämällä Delhissä sijaitseva tie hänen mukaansa vuonna 2008. Vuotta myöhemmin hänet ikuistettiin postimerkkiin. ==Lähteet== Luokka:Intialaiset kirjailijat Luokka:Vuonna 1928 syntyneet Luokka:Vuonna 2007 kuolleet
Celin El Azizi

Fedwa Celin Mayi El Azizi (s. 30. marraskuuta 1990 Tampere) on suomalainen näyttelijä. Celin El Azizi on esiintynyt pienissä rooleissa mm. Pelimiehessä ja Onnelassa, mutta tähän mennessä tunnetuimman roolinsa hän esitti Salatuissa elämissä Victoria Saarena. Victoria oli ruudussa Salatuissa elämissä syksystä 2019 kevääseen 2020. El Azizi teki ensimmäisen elokuva pääroolinsa esittäen Herkkua, elokuvassa Mc Helper Bekings. Elokuva voitti yleisöäänestyksen palkinnon Jussigaalassa vuonna 2023. El Azizi muutti 11-vuotiaana perheensä kanssa Ranskaan, mistä hän palasi yksin 17-vuotiaana Suomeen. Myöhemmin hän muutti Helsinkiin opiskelemaan Työväen Akatemian näyttelijäntyön perusteet -linjalle. El Azizi puhuu äidinkielenään suomea ja ranskaa. == Filmografia == Elokuvat Elokuvat Elokuvat Vuosi Elokuva Rooli 2021 Omerta 6/12 ranskalainen uutisankkuri 2022 MC Helper beKINGs Herkku Televisiosarjat Televisiosarjat Televisiosarjat Vuosi Sarja Rooli 2017 Pelimies 2018 Onnela kassaneiti 2019 M/S Romantic ruotsalainen kaaso 2019–2020 Salatut elämät Victoria Saari 2020 Pohjolan laki toimittaja 2021 REC Charlotta Holmberg Karkurit myyjä 2022 Harjunpää poliisi Syke keskolan hoitaja 2023 Sunnuntailounas Sambatonnin tuottaja Onnela Plantagenin myyjä == Lähteet == == Aiheesta muualla == * Celin El Azizin kotisivut Luokka:Suomalaiset televisionäyttelijät Luokka:Vuonna 1990 syntyneet Luokka:Elävät henkilöt
Evergreen Aviation & Space Museum

Evergreen Aviation & Space Museum on Oregonin McMinnvillessä sijaitseva ilmailu- ja avaruustekniikan museo, jonka kokoelmiin kuuluvat muun muassa Hughes H-4 Hercules -lentovene (”Spruce Goose”), SR-71 Blackbird -tiedustelukone ja osia kahdesta Titan-rakettiperheen raketista. Konkurssiin menneen Evergreen International Aviation -yhtiön entisen konttorin ohittavan tien toisella puolella sijaitsevalla museolla on myös oma IMAX- elokuvateatteri. == Historia == Museon perustamisen taustalla oli Evergreen International Aviation -yhtiön perustajan poika Michael King Smith, joka oli palvellut lentäjänä Yhdysvaltain ilmavoimissa. Museo aloitti toimintansa vuonna 1991 yhtiön pääkonttorissa, missä sillä oli säilytyksessä pieni kokoelma lentokoneita. == Aiheesta muualla == Luokka:Yhdysvaltain ilmailumuseot Luokka:Oregonin rakennukset ja rakennelmat
12 cm tornautomatpjäs m/70

12 cm tornautomatpjäs m/70 (, myös System ERSTA) oli ruotsalainen Boforsin valmistama raskas tornikanuuna, jonka kaliiperi oli 120 millimetriä. == Historia == Ruotsin rannikkotykistön raskas kalusto oli päivittämisen tarpeessa 1960-luvulle tultaessa, ja korvaavan kaluston etsintä käynnistyi ERSTA-selvityksen (, ) puitteissa. Vanhan kaluston korvaajiksi harkittiin uusien rannikkotykkien ohella ohjuksia, mutta valinta osui lopulta perinteisempiin tykkeihin, jotka nähtiin tulivoimansa ja kustannustehokkuutensa ansiosta parempana ratkaisuna. Selvityksen lopputulemana lähdettiinkin kehittämään uutta rannikkotykkiä, joka kykenisi edeltäjiään selvästi korkeampaan tulinopeuteen.https://www.nyteknik.se/teknikhistoria/kustartilleriets-kalla- kriget-kanoner-6539900 Bofors kehitti ERSTA-projektia varten 120 millimetrin kaliiperisen kanuunan, joka sai mallinimen 12/70. Ensimmäinen 12 cm tornikanuunapatteri valmistui Söderarmin saareen vuonna 1977. Landsortin patteri seurasi vuotta myöhemmin, minkä jälkeen työt jatkuivat aina vuoteen 1983, jolloin valmistui viimeinen patteri Holmögaddiin. ERSTA-selvityksessä oli alun perin esitetty 12 kolmitykkisen patterin toteuttamista, mutta lopulta vain kuusi näistä rakennettiin. == Tykkiasema ja -järjestelmät == Patterit rakennettiin kestämään kylmän sodan taistelukentän karmeimmatkin skenaariot; niiden rakenne oli suunniteltu kestämään lähelle osunut taktinen ydinase, minkä lisäksi bunkkeritilat kykenivät suojaamaan tykkiaseman miehistöä kemiallisilta iskuilta ja radioaktiiviselta ydinlaskeumalta. Tykkiasemat kykenivät eristystilanteessa tarjoamaan 25-henkiselle miehistölleen puhdasta vettä, ilmaa ja ruokaa 30 päivän ajan. Tykin maksimikantama oli 27 kilometriä, ja se kykeni 25 laukauksen minuuttivauhtiin, minkä seurauksena putki vaati erillisen vesijäähdytysjärjestelmän. Tykkilaitteet asennettiin 62-tonniselle tornilavetille, joka oli halkaisijaltaan nelimetrinen. Tornin alapuoliset tykkitilat ulottuivat 25 metriä maan alle. Aseman pohjalla sijaitsivat laitteiston jäähdytysnestesäiliöt ja ammuttujen hylsyjen säilytystilat. == Lähteet == == Aiheesta muualla == Luokka:Rannikkotykit
Islannin terveysjohtajan virasto

Islannin terveysjohtajan virasto (, kirjaimellisesti "valtionlääkärin toimisto"; ) on Islannin valtiollinen terveyspalvelujen valvonta- ja kansaterveysvirasto. Se toimii maan pääkaupungista Reykjavíkista käsin. Virastoa johtaa Islannin terveysjohtaja eli valtionlääkäri, tohtori Alma D. Möller. Virasto toimii Islannin terveysministeriön alaisuudessa. Vuoden 2018 lopussa viraston palveluksessa oli 65 työntekijää (60 htv). Vahva enemmistö (80 %) työntekijöistä on naisia. ==Katso myös== *Terveyden ja hyvinvoinnin laitos (THL) *Ruotsin kansanterveysvirasto *Norjan kansanterveyslaitos (FHI) *Tanskan kansanterveyslaitos (SIF) *Robert Koch -instituutti (RHI) *Alankomaiden kansanterveys- ja ympäristöinstituutti (RIVM) *Public Health England (PHE) *Italian kansanterveyslaitos (ISS) *Carlos III -terveysinstituutti (ISCIII) *Euroopan tautienehkäisy- ja -valvontakeskus (ECDC) *Yhdysvaltain tautikeskus (CDC) *Venäjän federaation kuluttajansuoja- ja hyvinvointivirasto (Rospotrebnadzor) == Lähteet == ==Aiheesta muualla== * Islannin terveysjohtajan viraston verkkosivut (landlaeknir.is) Luokka:Reykjavík Luokka:Kansanterveyslaitokset
Nora Tapper

Nora Tapper (s. 1961 Konginkangas) on suomalainen kuvanveistäjä. Tapper on opiskellut Kuvataideakatemiassa kuvanveistoa vuosina 1989–1993 ja myös vuosina 1997–1998, jolloin hän valmistui kuvataiteen maisteriksi. Hänellä on opintoja myös Taideteollisessa korkeakoulussa (1985–1987) ja arkkitehtuuriopintoja Oulun yliopistossa (1980–1985 ja 1987–1989). Tapper asuu Helsingissä. == Ura == Nora Tapper aloitti arkkitehtuuriopinnot Oulun yliopistossa vuonna 1980. Opintojen loppuvaiheessa taidetta opiskelleiden tuttavien vaikutuksesta heräsi kiinnostus taiteilijan työhön, jossa Tapperia kiehtoi ajatus saada tehdä itse: ”olen aina halunnut tehdä työtä omilla käsilläni, tunkea nyrkit saveen ja saada ideat valmiiksi alusta loppuun”. Arkkitehdin työ on Tapperin mukaan sitä, että arkkitehti piirtää kuvia ja joku toinen saa toteuttaa ne. Tapperin töiden materiaalina ovat puu ja keramiikka. Tapper on voittanut ykköspalkinnon neljässä raha- tai mitalikilpailussa vuosina 2001–2014 ja pitänyt 16 yksityisnäyttelyä vuosien 1997–2018 välillä. Hän on osallistunut yli 35 yhteis- ja ryhmänäyttelyyn, joista viisi on pidetty Suomen ulkopuolella. Nora Tapperin julkisia teoksia ovat muun muassa Kalle Piilosen muistomerkki Äänekoskella (1996) ja Johannes Virolaisen muistomerkki Lohjalla. ==Muuta== Nora Tapperin isän serkku oli kuvanveistäjä Kain Tapper. == Lähteet == Luokka:Suomalaiset kuvanveistäjät Luokka:Vuonna 1961 syntyneet Luokka:Elävät henkilöt
Pohjoismaista jazzia Helsingistä

Pohjoismaista jazzia Helsingistä on suomalainen television jazzohjelmasarja. Se on Pohjoisvision yhteistuotantoa. Ohjelmasarjan kotiorkesterina toimii Esko Linnavallin johtama Uuden musiikin orkesteri UMO. Neliosaisen sarjan toteutti TV1:n Viihdetoimitus. Ohjelmasarjan tuotti Heikki Seppälä ja toimitti sekä ohjasi Erkki Pohjanheimo. Juontajana oli Eva Arrhenius. Sarjaa taltioitiin Studio Juliuksessa, Helsingissä keväällä 1987.Helsingin Sanomat 4.4.1987, Teatterit ja konsertit -mainos Studio Julius sijaitsi Helsingin asematunnelissa. == Ohjelmasarjan osat== ===1. osa=== Yle TV1, 21.9.1987, uusinta Yle TV1 3.6.1988. Kesto 54’30” Solistit: *Severi Pyysalo, vibrafoni (Suomi) *Hanne Boel, laulu (Tanska), *Jerome Richardson, sopraanosaksofoni (USA) Helsingin Sanomat 21.9.1987, tv-palsta Helsingin Sanomat 3.6.1988, tv- palsta, Lauri Karvonen: ”Jerome Richardson loistaa UMOn konsertissa Helsingissä” ===2. osa=== Yle TV1, 13.10.1987. Uusinta 18.11.1987. Kesto 49’56” Solistit: *Irene Sjögrén, laulu (Ruotsi) *Jens Winther, trumpetti (Tanska)Helsingin Sanomat 13.10.1987, tv-palsta ===3. osa=== Yle TV1, 20.10.1987, uusinta 12.2.1988 . Kesto 47´04” Solistit: *Magni Wenzell, laulu (Norja) *Peter Gullin, baritonisaksofoni (Ruotsi)Helsingin Sanomat 20.10.1987, tv-palsta ===4. osa=== Yle TV1, 25.11.1987, uusinta Yle TV1 18.6.1988. Kesto 49’53” Solistit: *Jukka Perko, alttosaksofoni (Suomi) *Jens Wendelboe, pasuuna (Norja)Helsingin Sanomat, tv-palsta 25.11.1987Helsingin Sanomat 18.6.1988, tv- palsta, Lauri Karvonen: ”Jukka Perko vedossa” ==Lähteet== Luokka:Musiikkiohjelmat Luokka: Suomalaiset televisio-ohjelmat Luokka:Yle TV1:n televisio-ohjelmat
Fiat 1100 (1937)

Fiat 1100 on italialaisen Fiatin vuosina 1937–1953 valmistama pieni perheauto. Vuonna 1937 se esiteltiin nimellä Fiat 508 C tai Balilla 1100, Fiat 508 Balillan korvaajana. 1100 (1937) Luokka:1930-luvun autot Luokka:1940-luvun autot Luokka:1950-luvun autot
Kauhajoen rovastikunta

Kauhajoen rovastikunta oli yksi Suomen evankelis-luterilaisen kirkon Lapuan hiippakunnan seitsemästä rovastikunnasta. Rovastikuntaan kuuluivat Lapuan hiippakunnan Kauhajoen sekä Isojoen, Karijoen, Teuvan, Kaskisten ja Kristiinankaupungin suomalainen evankelis-luterilaiset seurakunnat. Rovastikunnan lääninrovastina toimi Teuvan kirkkoherra Lauri Annala. Lapuan hiippakunnan rovastikunnat jaetaan vuonna 2022 uudestaan maakuntajaon mukaan. Ennen rovastikuntia oli kuusi, uuden jaon mukaan viisi, eikä Kauhajoen rovastikuntaa enää ole.Lapuan hiippakunnan rovastikunnat järjestettiin uusiksi Ylen uutiset 17.11.2021. Viitattu 25.12.2021Tietoa hiippakunnasta Lapuan hiippakunta. Viitattu 25.12.2021 ==Lähteet== Luokka:Suomen entiset evankelis- luterilaiset rovastikunnat Luokka:Lapuan hiippakunta
Kokytos (mytologia)

Kokytos (, ) oli kreikkalaisessa mytologiassa eräs Haadeen eli Manalan läpi virtaava joki. Manalan läpi virtasivat sen lisäksi myös joet Akheron, Flegethon, Lethe ja Styks. Joki sekoitetaan joskus Thesprotiassa virtaavaan Kokytósjokeen. ==Lähteet== Luokka:Kreikkalainen mytologia Luokka:Mytologiset joet
Chu Hoàng Diệu Linh

Chu Hoàng Diệu Linh (11. tammikuuta 1994 Hanoi) on vietnamilainen taekwondoin. Linh osallistui Lontoon olympialaisiin 2012 alle 67 kg sarjaan, mutta hävisi ensimmäisen ottelun saksalaiselle Helena Frommille. Linh on myös osallistunut muutamiin maailmanmestaruuskilpailuihin, mutta ei ole saavuttanut niissä menestystä. ==Lähteet== Luokka:Vietnamilaiset taekwondoinit Luokka:Vuonna 1994 syntyneet Luokka:Elävät henkilöt
Oboli

Oboli (, myös , ; ) oli antiikin kreikkalainen massan yksikkö ja rahayksikkö. Massan yksikkönä se vastasi alun perin yhtä kuparitankoa ja kuudesosaa drakhmasta. Attikalainen (ateenalainen) oboli oli nykymitoissa noin 0,72 grammaa. Myös rahayksikkönä oboli vastasi kuudesosaa drakhmasta. == Muuntotaulukko == Muuntotaulukko attikalaisen mittajärjestelmän mukaisesti: Mittayksikkö (y) Muuntokerroin (x) 1 obolos = x × y 1y = x × obolos Kreikkalaiset – drakhmē (drakhma) drakhmaa 6 obolia – mna (mina) minaa 600 obolia – talanton (talentti) talenttia 36 000 obolia Kansainväliset (SI) – gramma 0,72 g 1,39 obolia Brittiläiset – unssi 0,025 oz 40,0 obolia == Lähteet == == Aiheesta muualla == Luokka:Antiikin Kreikan rahat Luokka:Antiikin kreikkalaiset massan yksiköt
Gunvor Grönvik

Gunvor Charlotta Grönvik (10. huhtikuuta 1912 Turku – 21. elokuuta 1955 Helsinki) oli suomalainen kuvataiteilija ja tekstiilitaiteilija. Hän oli Axel Grönvikin sisar. Grönvik opiskeli vuosina 1929–1934 Taideteollisuuden keskuskoulussa ja 1934–1939 Suomen Taideyhdistyksen koulussa. Hän opiskeli myös Académie Colarossissa Pariisissa vuonna 1938. Hän tuli ensin tunnetuksi ryijyistään, mutta siirtyi pian maalaamisen pariin, ja käytti 1940-luvun alkupuolella kirkkaita ja vahvoja värejä. Myöhemmin Grönvikin käyttämä väriskaala tummeni. Grönvik tunnetaan ekspressiivisestä tyylistään. Tärkeä elementti Grönvikin taiteessa ovat uskonnolliset aiheet. Suuri osa hänen maalauksistaan oli kuitenkin maisemia, ja hän on maalannut näkymiä muun muassa Helsingistä. Grönvik tunnetaan myös voimakkaista omakuvistaan, joista vanhimmat ovat 1930-luvun lopulta. == Lähteet == * Bengt von Bonsdorff: Grönvik, Gunvor i Uppslagsverket Finland (webbupplaga, 2012). CC-BY-SA 4.0 Luokka:Suomalaiset taidemaalarit Luokka:Vuonna 1912 syntyneet Luokka:Vuonna 1955 kuolleet
Sergei Raktšejev

Sergei Stepanovitš Raktšejev (, 1901 Soutjärven kunnan Noumantšugan kylä – 21. lokakuuta 1972 Petroskoi) oli vepsäläissyntyinen neuvostoliittolainen poliitikko. Sergei Raktšejev syntyi vepsäläiseen talonpoikaisperheeseen. Hän työskenteli 17-vuotiaasta lähtien Muurmannin rautatiellä, palveli vuosina 1919–1922 puna-armeijassa ja osallistui Venäjän sisällissotaan. Sen jälkeen hän työskenteli Soutjärven kunnan ja Petroskoin miliisin virkailijana. Raktšejev työskenteli vuodesta 1927 lähtien Neuvostoliiton valtionpankin virkailijana. Vuosina 1934–1937 hän opiskeli Neuvostoliiton raha-asiain kansankomissariaatin Leningradin finanssiakatemiassa. Raktšejev nimitettiin Stalinin vainojen yhteydessä valtionpankin Karjalan konttorin johtajaksi vuonna 1937 ja Karjalan autonomisen tasavallan raha-asiain kansankomissaariksi vuonna 1938. Raktšejev johti Karjalan ASNT:n ja Karjalais-suomalaisen neuvostotasavallan raha-asiain kansankomissariaattia ja valtionvarainministeriötä vuoteen 1947. Vuosina 1947–1954 hän oli tasavallan ministerineuvoston varapuheenjohtaja. Raktšejev jätti jälkeensä julkaisemattomat muistelmat. ==Lähteet== Luokka:Neuvostoliittolaiset poliitikot Luokka:Vepsäläiset henkilöt Luokka:Vuonna 1901 syntyneet Luokka:Vuonna 1972 kuolleet
Jason Grace

Jason Grace on Rick Riordanin kehittämä kuvitteellinen henkilö ja yksi Olympoksen sankarit -fantasiakirjasarjan päähenkilöistä. Hän esiintyy myös Riordanin toisessa sarjassa Apollon. Ensimmäisen kerran Jason mainitaan kirjassa Eksynyt sankari (2010) ja viimeisen kerran kirjassa Palava labyrintti (2018). Jason on roomalaisjumala Juppiterin ja televisiotähti Beryl Gracen* poika. Thalia Grace on hänen isosiskonsa. Jasonilla kuvaillaan olevan vaalea tukka ja sähkönsiniset silmät. Hän osaa hallita tuulta ja kutsua salamoita. == Kirjojen tapahtumat == Jason on Piper McLeanin poikaystävä ennen heidän eroaan Synkässä ennustuksessa. Jason oli Juppiterin leirin preettori ennen kuin vaihtoi paikkaa Percy Jacksonin kanssa. Päästyään takaisin Juppiterin leiriin hän jätti tehtävänsä Reynalle. Jason kuolee kirjassa Palava labyrintti. == Lähteet == Luokka:Lasten- ja nuortenkirjallisuuden henkilöhahmot Luokka:Olympoksen sankarit
Kathrin Boron

Kathrin Boron (myöh. Köppen, s. 4. marraskuuta 1969 Eisenhüttenstadt, Saksan demokraattinen tasavalta) on saksalainen, kansainvälisen uransa alussa Itä- Saksaa edustanut soutaja. Hän voitti neljä olympiakultaa ja kahdeksan maailmanmestaruutta. Boron voitti olympiakultaa pariairokaksikossa Kerstin Köppenin kanssa Barcelonassa 1992 ja Jana Thiemen kanssa Sydneyssä 2000 sekä pariaironelosessa Atlantassa 1996 ja Ateenassa 2004. Viidensissä olympialaisissaan Pekingissä 2008 hän saavutti pariaironelosessa pronssia. Boron voitti maailmanmestaruuksia jo juniorisarjassa. Ensimmäiset aikuisten maailmanmestaruutensa hän voitti Itä-Saksan edustajana pariaironelosessa Bledissä 1989 ja pariairokaksikossa Tasmaniassa 1990. Saksojen yhdistymisen jälkeen hän voitti kultaa pariairokaksikossa Wienissä 1991 parinaan edellisen vuoden tapaan Beate Schramm. Račicen MM-kilpailuissa 1993 Boron saavutti hopeaa pariairokaksikossa ja Indianapolisissa 1994 hopeaa yksikössä. Tampereen MM-kilpailuissa 1995 hän sijoittui yksikössä neljänneksi. Toisen olympiavoittonsa jälkeen Boron osallistui Aiguebeletten MM-kilpailuihin 1997 sekä pariairokaksikossa että -nelosessa ja voitti molemmissa kultaa. Kölnin MM-kilpailuissa 1998 hän voitti kultaa pariaironelosessa, St. Catharinesissa 1999 pariairokaksikossa ja kolmannen olympiavoittonsa jälkeen Luzernissa 2001 yhä pariairokaksikossa. Tämän jälkeen hän saavutti vielä MM-hopeaa pariairokaksikossa Milanossa 2003 sekä pariaironelosessa Gifussa 2005 ja Münchenissä 2007. == Lähteet == Luokka:Itäsaksalaiset soutajat Luokka:Saksalaiset soutajat Luokka:Saksalaiset olympiavoittajat Luokka:Vuonna 1969 syntyneet Luokka:Elävät henkilöt
Kerstin Köppen

Kerstin Köppen (s. 24. marraskuuta 1967) on saksalainen, kansainvälisen uransa alussa Itä-Saksaa edustanut soutaja. Hän voitti kaksi olympiakultaa ja viisi maailmanmestaruutta. Köppen voitti olympiakultaa pariairokaksikossa Kathrin Boronin kanssa Barcelonassa 1992 ja pariaironelosessa Atlantassa 1996. Ensimmäisen maailmanmestaruutensa hän voitti Itä-Saksan edustajana pariaironelosessa Tasmaniassa 1990. Saksojen yhdistymisen jälkeen hän voitti MM-kultaa samassa luokassa Wienissä 1991, Indianapolisissa 1994, Tampereella 1995 ja Aiguebelettessa 1997. Račicen MM-kilpailuissa 1993 hän saavutti pariairokaksikossa Kathrin Boronin kanssa hopeaa. == Lähteet == Luokka:Itäsaksalaiset soutajat Luokka:Saksalaiset soutajat Luokka:Saksalaiset olympiavoittajat Luokka:Vuonna 1967 syntyneet Luokka:Elävät henkilöt
Nikolai Juštšijev

Nikolai Aleksandrovitš Juštšijev (, joulukuu 1895 Tulemajärvi – 14. tammikuuta 1938) oli karjalaissyntyinen neuvostoliittolainen poliitikko. Nikolai Juštšijev syntyi karjalaiseen talonpoikaisperheeseen. Hän kävi alkeiskoulun ja työskenteli 12-vuotiaasta lähtien metsä- ja uittotyömailla. Vuonna 1915 hänet kutsuttiin armeijaan. Juštšijev osallistui Venäjän sisällissotaan ja liittyi Venäjän kommunistiseen puolueeseen vuonna 1919. Hän työskenteli Tulemajärven kunnan toimeenpanevan komitean, Aunuksen kihlakunnan miliisin ja Karjalan toimeenpanevan keskuskomitean sihteerinä sekä Karjalan autonomisen tasavallan sisäasiain kansankomissaarina vuosina 1924–1925. Juštšijev oli Kemin kihlakunnan toimeenpanevan komitean puheenjohtaja vuosina 1925–1927 ja Karjalan toimeenpanevan keskuskomitean puheenjohtaja ja NKP(b):n aluekomitean byroon jäsen vuosina 1928–1934. Vuonna 1931 hänet valittiin Neuvostoliiton toimeenpanevan keskuskomitean jäseneksi. Juštšijev erotettiin tehtävistään Karjalan ”suomalaistajien” ja ”venäläistäjien” valtataistelun yhteydessä vuonna 1934. Virallisena syynä olivat hänen kontaktinsa ”kulakkisukulaisiin”. Samana vuonna hänet nimitettiin Alavoisen sahan johtajaksi. Juštšijev pidätettiin niin sanotun Gyllingin–Rovion jutun yhteydessä elokuussa 1937. Hänet tuomittiin vastavallankumouksellisesta propagandasta ja ammuttiin Petroskoin lähellä. Juštšijev todettiin syyttömäksi vuonna 1958. ==Lähteet== Luokka:Karjalaiset henkilöt Luokka:Neuvostoliittolaiset poliitikot Luokka:Stalinin vainoissa kuolleet Luokka:Vuonna 1895 syntyneet Luokka:Vuonna 1938 kuolleet
Matrix

Matrix tarkoittaa seuraavia asioita: * Matrix, kommunikaatioprotokolla * Matrix, tieteiselokuvasarja **Matrix, elokuvasarjan avauselokuva vuodelta 1999 * Matrix, Tampereen Hervannassa sijaitseva korkea asuinkerrostalo * Matematiikan opiskelijaryhmä Matrix ry, Helsingin yliopiston matematiikan opiskelijoiden ainejärjestö. * Matriisi, englanniksi matrix, matemaattinen käsite
Jana Thieme

Jana Thieme (s. 6. heinäkuuta 1970) on saksalainen, kansainvälisen uransa alussa Itä-Saksaa edustanut soutaja. Hän voitti yhden olympiakullan ja kuusi maailmanmestaruutta. Thieme voitti olympiakultaa pariairokaksikossa Kathrin Boronin kanssa Sydneyssä 2000. Atlantan olympialaisissa 1996 hän sijoittui samassa luokassa Manuela Lutzen kanssa viidenneksi. Thieme voitti maailmanmestaruuksia jo juniorisarjassa. Ensimmäisen aikuisten maailmanmestaruutensa hän voitti Itä-Saksan edustajana pariaironelosessa Bledissä 1989. Saksojen yhdistymisen jälkeen hän voitti MM-kultaa yksikössä Račicen MM-kilpailuissa 1993, pariaironelosessa Tampereella 1995, Aiguebelettessa 1997 ja Kölnissä 1998 sekä pariairokaksikossa Kathrin Boronin kanssa St. Catharinesissa 1999. Lisäksi hän saavutti MM-pronssia pariairokaksikossa Angela Schusterin kanssa Indianapolisissa 1994 ja sijoittui yksikössä kuudenneksi Wienin MM-kilpailuissa 1991. == Lähteet == Luokka:Itäsaksalaiset soutajat Luokka:Saksalaiset soutajat Luokka:Saksalaiset olympiavoittajat Luokka:Vuonna 1970 syntyneet Luokka:Elävät henkilöt
Sateet palata saavat

Sateet palata saavat on suomalaisen pakanametalliyhtye Vornan kolmas albumi. Levy julkaistiin 27. elokuuta 2019 levymerkillä Lifeforce Records.Vorna Official - Sateet palata saavatLifeforce Records Albumilla kuullaan aiempaa enemmän puhtaita lauluja.Henry Lunabba, "VORNA - Sateet Palata Saavat", Imperiumi == Kappaleet == # # # # # # # # # # == Kokoonpano == * Henri Lammintausta – kitara, sanoitusten käännökset * Vesa Salovaara – laulu, sanoitukset * Arttu Järvisalo – kitara * Niilo Könönen – bassokitara * Mikael Vanninen – rummut * Saku Myyryläinen – koskettimet === Tuotanto === Tuotettu ja äänitetty Vornan toimesta 2018 * Tuomas Kokko – miksaus, rumpujen äänitys, Electric Fox Studios * Svante Forsbäck – masterointi, Chartmakers Mastering * Petri Lampela – kansikuva * Lila Arha – viulu ja alttoviulu kappaleissa 1,2 ja 9 == Arvostelut == * Angry Metal Guy: Master of Muppets, "Vorna – Sateet palata saavat Review", Angry Metal Guy * Desibeli.net: * Imperiumi: * Inferno: Eetu Järvisalo, "Kotoisen raskasmielinen mielenmaisema uppoaa syvälle – arviossa Vorna", Inferno * Kaaoszine: Sirpa Nayeripoor, "Vornan uusi albumi on arvometallia", Kaaoszine * Metal Injection: Ben G, "Album Review: VORNA Sateet Palata Saavat", Metal Injection * Metal Storm: Troy Killjoy, "Vorna - Sateet Palata Saavat review", Metal Storm * Metal Utopia: Rutger, "Vorna – Sateet Palata Saavat Review", Metal Utopia * Soundi: Vesa Siltanen, "Levyarvio: Uniikkeja pisaroita synkän metallin valtameressä – Vorna liittyi melankolisten metallistien valiojoukkoon", Soundi == Lähteet == == Aiheesta muualla == * * Luokka:Vornan albumit Luokka:Vuoden 2019 albumit
Nguyễn Thị Thiết

Nguyễn Thị Thiết (27. lokakuuta 1984) on vietnamilainen painonnostaja. Thiết on kilpaillut kahdesti olympialaisissa 63 kg sarjassa. Ateenan olympialaisissa 2004 työnnössä hän sai tuloksen 110 kg ja tempauksessa 95 kg. Yhteistulos 205 kg riitti kuudenteen sijaan. Neljä vuotta myöhemmin Pekingin olympialaisissa hän työnsi 125 kg ja tempasi 100 kg. Yhteistulos 225 kg oli kilpailun viidenneksi paras tulos. Thiếtillä on myös yksi Kaakkois-Aasian kisojen mestaruus vuodelta 2007 sekä kolme hopeaa vuosilta 2003, 2005 ja 2009. Kaikki mitalit ovat 63 kg sarjasta. ==Lähteet== Luokka:Vietnamilaiset painonnostajat Luokka:Vuonna 1984 syntyneet Luokka:Elävät henkilöt
Malo (Vanuatu)

Malo on saari Sanman maakunnassa Vanuatussa Tyynellämerellä. Sen pinta-ala on noin 180 neliökilometriä, ja se sijaitsee noin viisi kilometriä Espiritu Santolta etelään. Saaren asukasluku oli noin 4 400 vuoden 2016 väestönlaskennan mukaan. Malon korkein kohta on Malo Peak, joka sijaitsee 326 metrin korkeudella merenpinnasta. Suurin osa saaresta on viljelykelpoista, ja sen plantaaseilla tuotetaan kopraa ja kaakaota. == Lähteet == Luokka:Vanuatun saaret
Mustanunna

Mustanunna (Monasa atra) on laiskureihin kuuluva lintulaji. Lajia tavataan Etelä-Amerikasta. ==Koko ja ulkonäkö== Mustanunna voi kasvaa 25-29 cm pitkäksi. Sukupuolet muistuttavat toisiaan ulkonäöltään. Yleisväritykseltään laji on hyvin tumma. Sen pää, selkä, siivet ja pyrstö ovat väriltään mustat ja rinta ja vatsa ovat tumman harmaat. Mustanunnan siivissä on valkoinen raita. Nuori lintu on aikuista vaaleampi ja ruskehtavampi. Mustanunnan nokka on pitkä, hieman alaspäin kaartuva ja väriltään oranssinpunainen. ==Levinneisyys ja elinympäristö== Mustanunnan levinneisyysalue ulottuu Venezuelan itäosasta Brasilian pohjoisosaan. Sen elinympäristöä ovat kosteat metsät ja metsien reuna-alueet usein jokien läheisyydessä. Lintu liikkuu useimmiten pareittain tai pieninä ryhminä. Mustanunnan ravintoa ovat hyönteiset. Lajin pesimäkausi on keväällä. ==Lähteet== Luokka:Laiskurit
Aoba

Aoba (tunnetaan myös nimellä Ambae) on saari Penaman maakunnassa Vanuatussa Tyynellämerellä. Sen pinta-ala on noin 400 neliökilometriä, ja se sijaitsee noin 50 kilometriä Espiritu Santolta itään. Saaren asukasluku oli noin 11 700 vuoden 2016 väestönlaskennan mukaan. Aoban korkein kohta on tulivuori Manaro, joka sijaitsee 1 496 metrin korkeudella merenpinnasta. Se on viimeksi purkautunut vuonna 2005. Saaren tärkein vientituote on kopra, ja siellä on kaksi sairaalaa sekä useita kiitoratoja. == Lähteet == Luokka:Vanuatun saaret
Amira Hass

Amira Hass () (s. 28. kesäkuuta 1956 Jerusalem) on israelilainen toimittaja ja kirjailija, joka tunnetaan erityisesti artikkeleistaan Haaretz-sanomalehdessä. Hän on saanut tunnustusta raportoidessaan palestiinalaisten arjesta miehityksen alla Länsirannalla ja Gazassa, joissa hän on myös asunut useita vuosia. == Elämä == Hass on kahden holokaustiselviytyjän tytär. Hänen äitinsä oli Sarajevossa syntynyt sefardijuutalainen ja hänen isänsä romanialainen aškenaasijuutalainen. Hass syntyi Jerusalemissa ja opiskeli Jerusalemin heprealaisessa yliopistossa, jossa hän tutki natsismin historiaa ja Euroopan vasemmiston suhdetta holokaustiin. Hass turhautui ensimmäisen intifadan tapahtumista. Hänen mielestään Israelin tiedotusvälineet eivät kattaneet tilannetta riittävästi ja hän aloitti itse raportoimaan Palestiinasta vuonna 1991. Hän on ainoita israelilaisia toimittajia, joka on asunut kokopäiväisesti palestiinalaisten keskuudessa, vuosina 1993-1997 Gazassa, ja sen jälkeen Ramallahissa. Hass on verrannut Israelin palestiinalaiseen väestöön kohdistamaa politiikkaa Etelä-Afrikan apartheidiin. Hänen mukaansa Israel- Palestiina on yksi apartheid-valtio, jossa on eri lait palestiinalaisille ja juutalaisille. Palestiinalaisväestö on jaettu toisistaan erotettuihin alaryhmiin, joita kohdellaan eri tavalla kuin Israelin juutalaisia. == Palkinnot == Hass on voittanut toimittajantyöstään lukuisia palkintoja, kuten Anna Lindhin muistorahaston palkinnon sekä Toimittajat ilman rajoja-järjestön Lehdistönvapaus-palkinnon. Kansainvälinen lehdistöinstituutti on nimittänyt Hassin Maailman lehdistönvapauden sankariksi. == Suomessa == Hass vieraili Suomessa vuonna 2014 yhdessä Israelin arabialaisen poliitikon Jamal Zahalkan kanssa. He puhuivat Helsingin yliopistolla Gazan sodasta yhdessä professori Hannu Juusolan kanssa. Tilaisuuteen saapuneet neljä nuorta miestä huutelivat Hassin puhuessa ja solvasivat tätä. == Kirjat == * Drinking the Sea at Gaza: Days and Nights in a Land under Siege (2000) * Reportin from Ramallah: An Israeli Journalist in an Occupied Land (2003) * Diary of Bergen-Belsen: 1944-1945 (2009) == Lähteet == Luokka:Israelilaiset toimittajat Luokka:Israelilaiset kirjailijat Luokka:Vuonna 1956 syntyneet Luokka:Elävät henkilöt
Eva Alexanderson

Eva Alexanderson (11. syyskuuta 1911 – 20. joulukuuta 1994) oli ruotsalainen kirjailija ja kääntäjä.Alexanderson, Eva Vem är hon 1988 Projekt Runeberg Alexanderson valmistui filosofian kandidaatiksi Lundin yliopistosta 1935. Hän opiskeli Toulousessa 1930−1931, Barcelonassa 1936 ja Roomassa 1938–1939. Hän oli Svenska Bokförlagetin palveluksessa 1934–1937, NU-lehdessä 1937–1938 ja 1941–1942, Ruotsin ulkopoliittisessa instituutissa (Utrikespolitiska Institutet) 1942−1944, Bonniers förlagissa 1946−1955. Hän käänsi ranskan- ja italiankielistä kirjallisuutta ruotsiksi ja kirjoitti romaaneja. Lisäksi hän on kirjoittanut novelleja ja artikkeleita. Valmistuttuaan Lundista hän teki Svenska bokförlagetissa työskennellessään useita ulkomaanmatkoja, joilla hän heräsi poliittisesti, mikä vaikutti hänen myöhempään työhönsä. Hän teki töitä natsismin vastaisessa lehdessä NU ja Ulkopoliittisessa instituutissa. Toisen maailmansodan jälkeen hän aloitti omaelämäkerrallisesti värittyneen kirjailijanuransa. Hän pohti uskonnollisia kysymyksiä ja löysi kodin katolisuudesta. Alexandersonin viimeinen käännöstyö on vuonna 1989 ilmestynyt Umberto Eco -ruotsinnos Foucaults pendel. Kaunokirjallisuuden lisäksi hän käänsi ruotsiksi tietokirjallisuutta sekä italialaisia taistelulauluja, joista on tullut suosittuja.Annika Ruth Persson: Eva Alexanderson. Litteraturbanken. Viitattu 2.4.2020 Alexandersonin puoliso oli vuosina 1944−1946 filosofian lisensiaatti Ragnvald Lundström. == Palkinnot == * Ruotsin akatemian kääntäjäpalkinto 1961 * Elsa Thulin -palkinto 1969 * Letterstedtin kääntäjäpalkinto 1985 Umberto Econ teoksesta Rosens namn (Ruusun nimi) * Samfundet De Nion kääntäjäpalkinto 1985 == Teokset == * Resa till smältpunkten (1954) * mig som liten är (1955) * Guldhönan (1956) * Väckt ur drömmen (1958) * Fyrtio dagar i öknen (1964, 1984) * Pilgrimsfärd (1967) * Kontradans (1969)' * (toim.) De homosexuella i församlingen (1973) == Lähteet == Luokka:Ruotsalaiset kirjailijat Luokka:Ruotsalaiset kielenkääntäjät Luokka:Vuonna 1911 syntyneet Luokka:Vuonna 1994 kuolleet